text: Bilist overhalede politiet med 144 km/t og uden kørekort
  24 oktober 2015 kl. 04.52
  En bilist er blevet anholdt efter at have overhalet politiet med 144 kilometer i timen uden kørekort. 
  Mens en stor del af danskerne slappede af på sofaen efter en lang arbejdsuge fredag aften, så havde en bilist i Sønderjylland usædvanligt travlt. Faktisk havde bilisten så travlt, at han overhalede en politibil fra Syd- og Sønderjyllands Politi med 144 km/t på Diagonalvejen ved Strandelhjørn i Haderslev Kommune.  På Diagonalvejen må man normalt køre 80 km/t.
  Da poltiet fik standset bilen, så kunne den fartglade bilist dog atter overraske negativt. Bilisten havde nemlig ikke noget kørekort.  
  Syd- og Sønderjyllands Politi skrev efterfølgende om oplevelsen på Twitter:
  Afsløret uden kørekort, da overhalede politibil og efterfølgende måltes til 144 km/t på Diagonalvejen ved Strandelhjørn. #fpoldk #politidk
  
  